Category: Deurkruis - Wapadrant
Deurkruis - Jaco Kruger
Instruksies om te kan aflaai ("Download")
ŉ Streep deur getrek
Dit klink nogal na slegte nuus vir die ouers wat hulle babatjies vanoggend laat doop het - Jesus se woorde. Het julle dit mooi gehoor? Het ons ander wat deel is van huisgesinne en families (en dis tog ons almal) – het ons Jesus se woorde mooi gehoor? “Ek het gekom om tweedrag te bring ‘tussen ŉ man en sy vader en tussen ŉ dogter en haar moeder, tussen ŉ skoondogter en haar skoonmoeder; ja, ŉ man se huismense sal sy vyande wees.’”
Al daardie mooi ideale wat jy vir jou kinders het – al daardie voornemens om goeie gewoontes en maniere aan hulle oor te dra, al daardie planne om hulle te laat leer sodat hulle ŉ voorsprong in die lewe sal hê – vergeet daarvan! Jesus trek ŉ streep daardeur. Dit wat ons sou dink is hierdie natuurlike oorlewering van goeie maniere tussen ouers en kinders – vergeet daarvan!